[{"text_idx": "#000000", "text": "Eesti teadlased ja muud loomad"}, {"text_idx": "#000001", "text": "Putukate kadumine maailmast \u2013 kas paanikaks on po\u0303hjust?"}, {"text_idx": "#000002", "text": "Teadusajakirjandusest on avalikkuseni jo\u0303udnud muret\ntekitavaid andmeid putukate arvukuse ja liigirikkuse katastroofilise va\u0308henemise\nkohta. Ei ole kahtlustki, et putukatel on meie o\u0308kosu\u0308steemide pu\u0308simisel\nkriitiline roll ning ohuma\u0308rke putukate va\u0308henemise kohta tuleb vo\u0303tta a\u0308a\u0308rmiselt\nto\u0303siselt. Teisalt lugesin mitmelt poolt arvamusi nende uurimuste kehva\nkvaliteedi kohta. Ku\u0308sisin seega kahelt putukateadlaselt kommentaari hiljuti"}, {"text_idx": "#000004", "text": "Viimasel ajal on meedias olnud palju kajastust putukate massilisest va\u0308ljasuremisest, so\u0308andati isegi pakkuda putukate haihtumist 100 aasta pa\u0308rast. Putukate ta\u0308ielikust va\u0308ljasuremisest kohe kindlasti ra\u0308a\u0308kida ei saa. Muutusi erinevate liikide arvukuses kahtlemata on, u\u0308ksikud liigid on ka teadaolevalt ta\u0308ielikult va\u0308ljassurnud, kuid kas on po\u0303hjust paanikaks?"}, {"text_idx": "#000006", "text": "Isegi kui ko\u0303nealuse u\u0308levaate artikli uuringute valik poleks kallutatud, tuleb arvestada, et putukate arvukuse muutusi ajas ei ole lihtne hinnata. Nagu u\u0308hes kriitilises kommentaaris ma\u0308rgiti, vo\u0303ib putukate arvukus aasta-aastalt suures ulatuses loomulikult varieeruda, muutes trendide va\u0308ljaselgitamise u\u0308sna keeruliseks."}, {"text_idx": "#000007", "text": "Putukad on va\u0308ikesed ja nende arvukuse ja\u0308lgimine pole lihtne, kuid arvukustrendide korrektne uurimine on o\u0308kosu\u0308steemide tervise monitoorimiseks ha\u0308davajalik. Foto: Randel Kreitsberg."}, {"text_idx": "#000008", "text": "Populatsioonide arvukuse muutuste usaldusva\u0308a\u0308rne hindamine\npole probleem mitte ainult putukate puhul. Suur osa to\u0308o\u0308dest, mis u\u0308ritavad\nhinnata liikide arvukuse muutusi konkreetsetes paikades, ei vo\u0303ta arvesse paiga\nvaliku kallutatust (vaata ka siia).\nSee ta\u0308hendab, et ei arvestata nende paikadega, kus konkreetne liik puudus\nuuringu algusperioodil, kuid levis vo\u0303ib-olla sinna hiljem. Sedasi kiputakse\neelistatult ta\u0308heldama populatsioonide langustrende ja mida va\u0308iksem ala seda"}, {"text_idx": "#000009", "text": "Kui vaadata globaalselt, siis ta\u0308ielikult va\u0308ljasurnud putukaliike on va\u0308he. Maailma punane nimestik loetleb 62 va\u0308ljasurnud putukaliiki, enamik neist suhteliselt va\u0308hetuntud (misto\u0303ttu vo\u0303ivad mo\u0303ned neist veel va\u0308lja ilmuda). Kui vaadata paremini uuritud putukaru\u0308hmi, siis paistab, et ko\u0303igest 3 liiki vo\u0303ib lugeda va\u0308ljasurnuks. Kindlasti on putukaliike rohkem va\u0308lja surnud (neid on palju ja nad on va\u0308iksed, neid ko\u0303iki ei jo\u0303ua ja\u0308lgida, kuigi vaja oleks) ja to\u0303ena\u0308oliselt ka inimtegevuse to\u0303ttu, kuid katastroofist nende andmete po\u0303hjal ra\u0308a\u0308kida ei saa."}, {"text_idx": "#000010", "text": "U\u0308ks levinumaid po\u0303hjusi, mida tuuakse va\u0308lja putukate kadumisel, on pestitsiidide kasutamine ja u\u0308ldiselt intensiivne po\u0303llumajandus. Samas ei mainita, et intensiivne po\u0303llumajandus on aidanud ja aitab tulevikus rohkem looduslike elupaiku puutumata ja\u0308tta. Looduskaitsealasid on viimase saja aasta jooksul pidevalt juurde tulnud ja see on suurelt ta\u0308nu intensiivsele po\u0303llumajandusele. Va\u0308hemalt Euroopas ja Po\u0303hja-Ameerikas vajame u\u0308he va\u0308hem maad, et toita u\u0308ha rohkem inimesi (kohalikuks tarbimiseks ja ekspordiks). Aasia ja Lo\u0303una-Ameerika pole ka kaugel maas, kuid Aafrikas la\u0308heb ilmselt veel aastaku\u0308mneid, enne kui saab hakata ra\u0308a\u0308kima po\u0303llumajandusmaa kahanemisest."}, {"text_idx": "#000011", "text": "Liblikad Phoenixi loomaaias USA-s. Kas putukaid na\u0308eme tulevikus vaid loomaaedades? Hiljuti avaldatud uuringud o\u0303hutavad paanikat, kuid putukate liigirikkuse kaitsmiseks on oluliselt to\u0303husam meetod korrektne teadusto\u0308o\u0308. Foto: Tuul Sepp"}, {"text_idx": "#000012", "text": "Vo\u0303imalik, et ta\u0308napa\u0308eva intensiivses po\u0303llumajandusmaastikus\nja la\u0308hiu\u0308mbruses on putukaid va\u0308hemaks ja\u0308a\u0308nud, kuid seda ei saa ainult halvas\nvalguses vaadata. Kahjurite efektiivne to\u0303rjumine vo\u0303ib ta\u0308hendada ka\nmitte-kahjurite kadumist po\u0303ldudel, kuid see-eest vajame va\u0308hem maad toidu\ntootmiseks ja rohkem maad pa\u0308ris looduslikele maastikele."}, {"text_idx": "#000014", "text": "U\u0308likooli entomoloogia vanemteadur Tiit Teder:"}, {"text_idx": "#000015", "text": "To\u0303epoolest, mitmed viimasel ajal ilmunud ja laia avalikkuse\nta\u0308helepanu pa\u0308lvinud artiklid putukate arvukuse ja liigirikkuse languse kohta on\nmetoodilises plaanis olnud ilmselgelt puudulikud. Samuti on kaugelt liiale mindud\ntulemustest tehtud ja\u0308relduste ja u\u0308ldistustega. Seda nu\u0308u\u0308dsama ajakirjas Biological\nputukate arvukuse ja liigirikkuse muutuste kohta vo\u0303ib mo\u0303neti suisa teaduslikuks"}, {"text_idx": "#000016", "text": "Nimelt peaks u\u0308ksikuurimusi koondav artikkel tegema oma\nparima, et toime tulla algallikatena kasutatud artiklite kallutatud avaldamise (publication bias) probleemiga. Harva\nilmub u\u0308ksikuurimusi, mille ja\u0308relduseks on, et nt viimase XX aasta jooksul pole\nmuutusi liigirikkuses ja arvukuses toimunud. Ta\u0308helepanu kipuvad saama ikka (negatiivsed)\nmuutused, mitte \u201cmittemuutused\u201d. Selle asemel keerab see u\u0308levaateartikkel\naga vinti juurde: autorid otsisid andmebaasidest ainult selliseid artikleid,\nkus on dokumenteeritud putukate arvukuses ja liigirikkuses langust (kasutades"}, {"text_idx": "#000018", "text": "On paratamatu, et u\u0308kski su\u0308steem ei to\u0308o\u0308ta laitmatult, nii\nlaseb ka eelretsenseerimisel po\u0303hinev teadusajakirjandus aeg-ajalt la\u0308bi\nartikleid, mis pole va\u0308a\u0308rt avaldamist. Samas pole ma va\u0308himalgi ma\u0308a\u0308ral seda\nmeelt, nagu putukatel ja muul elustikul ei oleks ta\u0308napa\u0308evastes maastikes probleeme.\nLa\u0308a\u0308ne-Euroopas on putukaliikide kadumine suurte piirkondade tasemel reaalsus. Na\u0308iteks\n(Belgia flaamikeelne osa) kadus 20. sajandi jooksul 30% pa\u0308evaliblikaliikidest. Suurbritannias,\nkus on pikaajalised traditsioonid putukate seires, on languses u\u0308le 70%"}, {"text_idx": "#000019", "text": "Harilik pa\u0308evakoer. Foto: Randel Kreitsberg."}, {"text_idx": "#000020", "text": "Paljude liikide puhul ulatuvad probleemid arvatavasti juba\nkeskaega, nt ma\u0308rgalade kuivendamine on osas Euroopas riikides po\u0303hjustanud paljude\nrabaliikide kadumise. Kuid kadunud on ka metsaliike, kitsalt spetsialiseerunud\nliike jne. Kindlasti ei saa ma no\u0303ustuda, nagu vo\u0303iks poollooduslike koosluste\nasendumist intensiivpo\u0303llumajandusega na\u0308ha siin positiivses rollis \u2013 just traditsiooniliselt\nmajandatavate niidukooslustega seotud liigid on viimase sajandi jooksul eriti kannatada"}, {"text_idx": "#000022", "text": "Jah, vo\u0303ib ju muidugi ka nii asjadele vaadata, et intensiivpo\u0303llumajandus oma pestitsiidide ja va\u0308etistega vo\u0303imaldab toitu toota va\u0308iksemal pindalal ja ja\u0308tta rohkem maad loodusele, kuid ku\u0308simus on mastaabis. Suurtes piirkondades, sh. Eestis on sellised kooslused praktiliselt kadunud. Intensiivpo\u0303llumajanduslikud maastikud on ehk eeska\u0308tt elutud maastikulise monotoonsuse to\u0303ttu, kuid kindlasti on sellisele elutusele kaasa aidanud taimekaitsevahendid. Enamik laialt kasutatavaid putukamu\u0308rke mo\u0303jub u\u0308htviisi halvasti nii kahjurputukatele kui ka ko\u0303igile teistele putukatele, sh neile, keda me sessamas intensiivpo\u0303llumajanduseski vajame, nt tolmeldajatele."}, {"text_idx": "#000023", "text": "Kokkuvo\u0303tteks tundub u\u0308helt poolt, et vo\u0303ime veidi kergemalt hingata \u2013 putukad ei ole hetkel veel maailmast lo\u0303plikult va\u0308lja suremas. Samas ei ta\u0308henda kehva metoodika uurimused seda, et probleemi poleks. Kehvasti la\u0308biviidud uuringud ei to\u0303esta ju ka putukate langustrendi puudumist, need ei to\u0303esta u\u0308ldse mitte midagi. Kui, siis ainult seda, et paanikat o\u0303hutavad artiklid levivad ajakirjanduse abil kaugele."}, {"text_idx": "#000024", "text": "Teaduslikult korrektset uuringute la\u0308biviimist tuleb vo\u0303tta\na\u0308a\u0308rmiselt to\u0303siselt. \u201eA\u0308ra hu\u0308u\u0308a hunti,\u201c u\u0308tleb vana o\u0303petusso\u0303na. Kehvasti u\u0308les\nehitatud uuringud vo\u0303ivad putukatele ja looduskaitsele teha hoopis karuteene \u2013\nnad va\u0308hendavad teaduse usaldusva\u0308a\u0308rsust ning suurendavad ohtu, et kui asi kord\nto\u0303siselt halb on, ei vo\u0303eta korrektselt la\u0308bi viidud uuringuid enam to\u0303siselt."}, {"text_idx": "#000025", "text": "One thought on \u201cPutukate kadumine maailmast \u2013 kas paanikaks on po\u0303hjust?\u201d"}, {"text_idx": "#000027", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}, {"text_idx": "#000029", "text": "Jaava makaagid kasutavad kive seksleludena?\n\u201cKas oleme piisavalt nutikad mo\u0303istmaks, kui nutikad on loomad\u201d (ja tunnetuslik emotsioonipuhang)\nVali kirsse hoolega ehk kuidas pisendada paberil kliimakriisi\n\u201cLeinav aju\u201d \u2013 abiks inimese mo\u0303istmisel"}]